Temeljem članaka 111. stavka 3. Zakona o komunalnom gospodarstvu ( „Narodne novine“ br. 68/18, 110/18, 32/20) i članka 27. Statuta Grada Zadra („Glasnik Grada Zadra“ br. 9/09, 28/10, 3/13, 9/14 i 2/15 – pročišćeni tekst,3/18, 7/18, 15/19, 2/20, 3/21) Gradsko vijeće **Grada Zadra, na sjednici, održanoj** dana \_\_\_\_\_\_\_\_\_\_ godine, **d o n o s i**

**ODLUKU**

**o izmjenama Odluke**

**o izgledu službene odore i izgledu i sadržaju**

**službene iskaznice komunalnih redara Grada Zadra**

**Članak 1.**

**U Odluci o izgledu službene odore i izgledu i sadržaju službene iskaznice komunalnih redara Grada Zadra** *(„Glasnik Grada Zadra“ broj 8/19, 9/20), dalje – Odluka*, **u** članku 2. st.2. iza podstavka 10. dodaje se podstavak 11. koji glasi:

„ - polo ljetna majica ( muška/ ženska).“

**Članak 2.**

U članku 3. **brišu se** riječi „ smeđe ili“.

**Članak 3.**

Članak 4. **mijenja se** i glasi**:**

„Ljetne i zimske hlače su plave boje, klasičnog kroja, sa džepovima sa strane.“

**Članak 4.**

U članku 5. **brišu se** riječi „ smeđe ili“.

**Članak 5.**

**Članak 6. mijenja se i glasi:**

**„**Ljetna i zimska košulja su bijele boje. Kopčanje košulje je s prednje strane plastičnim gumbima, a ovratnik je klasičnog kroja.

Ljetna polo majica je bijele boje.

Komunalni redar na lijevom rukavu ljetne i zimske košulje i polo majice, 5 cm ispod ramenog sastava, nosi našivak – grb Grada Zadra. Košulja i polo majica na prednjoj desnoj strani ima oznaku „ KOMUNALNI REDAR“ plave boje, dimenzija 12 x12 cm.

**Članak 6.**

Članak 7. **mijenja se i glasi:**

„Vjetrovka s kapuljačom je plave boje, odgovarajuće dužine i seže do ispod pojasa. Komunalni redar na lijevom rukavu vjetrovke, 5 cm ispod ramenog sastava, nosi našivak – grb Grada Zadra.“

**Članak 7.**

U članku 8. **brišu se** riječi „smeđe ili“.

**Članak 8.**

U članku 9**. iza stavka 1.** dodaje se **stavak 2. koji glasi:**

„Najduži rok trajanja pojedinih dijelova odore iznosi dvije godine, a računa se od dana kada je komunalni redar primio odoru na korištenje.“

**Članak 9.**

Ostale odredbe Odluke ostaju nepromijenjene.

**Članak 10.**

Ova Odluka o izmjeni Odluke stupa na snagu osmog dana od dana objave u „Glasniku Grada Zadra“.

KLASA:115-01/19-01/03

URBROJ:

Zadar,

**GRADSKO VIJEĆE GRADA ZADRA**

**PREDSJEDNIK**

**Marko Vučetić**